zmluvA o dielo
uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na investičnú akciu:

Revitalizácia vymedzeného  územia lesíka Štrky, 
spracovanie projektovej dokumentácie                                                       

Čl. 1  ZMLUVNÉ  STRANY :

1.1.  	Objednávateľ :	Mesto Trnava
	Hlavná č. 1
	917 71  Trnava

	IČO: 	00 313 114
	DIČ:	202 1175 728
	štatutárny zástupca:	JUDr. Peter Bročka, LL.M., primátor
	zást. pre veci zmluvné:    	JUDr. Peter Bročka, LL.M.	
	zást. pre veci technické:   	Ing. Dušan Béreš
	gestor PD:	Ing. Jana Miklovičová 
	bankové spojenie:	VÚB Trnava
	č.účtu:	SK59 0200 0000 0000 2692 5212
	telefón:	033 / 32 36 101
	e-mail:	dusan.beres@trnava.sk

1.2.	Zhotoviteľ:	VYPLNIŤ

	IČO:	 
           	DIČ: 							                                                                                     
štatutárny zástupca:	
	zást. pre veci zmluvné:	
	zást. pre veci technické:  	 
	reg. číslo SKSI: 	
	bankové spojenie:	
	č.účtu:	
	telefón: 	
e-mail: 	

	

Čl.2  PREDMET ZMLUVY
	
2.1.	Východiskové údaje:
 Názov diela:	Revitalizácia vymedzeného  územia lesíka Štrky, PD
            	Miesto stavby:    Územie Štrky, Trnava	
            Investor:	    Mesto Trnava
 Projekt :	    LUMAT, CE89, Operačný program Stredná Európa 2014-2020
2.2.	Zhotoviteľ sa zaväzuje, že v rozsahu výzvy na predkladanie ponúk a ich príloh zo dňa 9.11.2016, ktoré tvoria prílohu č.3 tejto zmluvy a za podmienok dohodnutých v tejto zmluve (ďalej len ZoD) vypracuje vo vlastnom mene a na vlastnú zodpovednosť pre objednávateľa:
2.2.1.	Projekt pre územné rozhodnutie (PD pre UR) vrátane geodetického zamerania (GZ) s podrobnosťou a rozsahom potrebným pre spracovateľa PD, vrátane overenia existencie  inžinierskych sietí u správcov sietí a ich zohľadnenie v projektovej dokumentácií (overenie bude dokladované zápisom) a realizáciu hydrogeologického prieskumu,
2.2.2.	Projektovú dokumentáciu - realizačný projekt (RP) – spracovanie projektovej dokumentácie v uvedenom stupni znamená, že PD bude podkladom pre vydanie stavebného povolenia a zároveň bude podkladom aj pre samotnú realizáciu stavby. Súčasťou je vypracovanie plánu organizácie výstavby, návrhu plánu užívania verejnej práce, náklady stavby – rozpočet a výkaz výmer a ostatných požadovaných služieb.
2.2.3.	Odborný autorský dohľad (OAD) 
2.3.	Minimálny rozsah projektovej dokumentácie a ostatných požadovaných činností je uvedený vo výzve na predkladanie ponúk a ich prílohách zo dňa 9.11.2016, ktoré tvoria prílohu č. 3 tejto zmluvy.
       	Projektová dokumentácia podľa bodu 2.2. sa považuje za ucelenú časť plnenia, ktorá bude objednávateľovi odovzdaná za podmienok uvedených v tejto ZoD. Dohodnutý rozsah plnenia uvedený v tomto bode je možné zmeniť po dohode zmluvných strán na základe písomného dodatku k tejto ZoD.
	Zhotoviteľ je povinný si prezrieť miesto, kde sa má stavba realizovať ešte pred začatím vypracovania projektovej dokumentácie a za týmto účelom si od objednávateľa vyžiadať všetky potrebné podklady a informácie, ktoré súvisia s vykonávaním diela a zároveň je objednávateľ povinný jemu dostupné informácie zhotoviteľovi poskytnúť.
2.4.	Položky v časti Náklady stavby – položkovitý rozpočet a výkaz výmer musia byť v zmysle kódov rozpočtových cenníkov a musí obsahovať  konkrétne výpočty množstiev (figúry) jednotlivých položiek (dĺžky, plochy, kubatúry, množstvá a pod.).
2.5.	Predmet zmluvy musí byť spracovaný v súlade so:
-	Zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č.453/2000 Z.z. a č. 532/2002 Z.z.
-	Príslušnými STN a všeobecno-technickými požiadavkami na výstavbu
-	Zákonom č. 343/2015 Z.z. o verejnom obstarávaní
-	ostatnými súvisiacimi predpismi (napr. bezpečnostné predpisy, Zákon o verejných prácach, požiarne predpisy, a pod.)
	PD zhotoviteľ spracuje v súlade so zákonom č. 343/2015  Z. z. o verejnom obstarávaní vzhľadom na skutočnosť, že realizácia diela bude uskutočnená po výberovom konaní vo verejnom obstarávaní na zhotoviteľa tejto investičnej akcie, čo znamená, že nie je možné v PD uvádzať obchodné mená a technické špecifikácie, ktoré by odkazovali na konkrétny výrobok či výrobcu, ale iba presný opis ich parametrov. 
2.6.	Pri vypracovaní PD bude zhotoviteľ dodržiavať všetky ustanovenia tejto ZoD a bude sa riadiť východiskovými podkladmi objednávateľa, odovzdanými ku dňu uzatvorenia tejto zmluvy, záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy.
2.7.	Zhotoviteľ sa zaväzuje konzultovať so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí. 
2.8.	Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí a správcu vodného toku zapracuje do PD po prerokovaní s objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 3 tejto zmluvy bol dodržaný. Situáciu, ktorá bude obsahovať nákres sietí, overené príslušným správcom siete je potrebné doložiť v dokladovej časti.
2.9.	Verejný obstarávateľ požaduje predmet zmluvy vypracovať pre daný typ stavby podľa aktuálneho sadzobníka UNIKA.
2.10.	Objednávateľ sa zaväzuje, že dokončený predmet zmluvy prevezme, zaplatí za jeho zhotovenie   dohodnutú cenu v dojednanom termíne a poskytne zhotoviteľovi dohodnuté spolupôsobenie.
2.11.	Zhotoviteľ je povinný spolupracovať s objednávateľom pri procese výberového konania na dodávateľa stavby.
Čl.3	čas plnenia a sPÓSOB odovzdania predmetu zmluvy
	
3.1.	Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. 2. tejto ZoD v týchto lehotách: 
-  projekt pre územné rozhodnutie vrátane geodetického zamerania a správy hydrogeologického prieskumu: do ........................ (do max. 6 týždňov od nadobudnutia účinnosti zmluvy ZoD),
-  realizačný projekt:  do .......................... (do max. 6 týždňov od nadobudnutia právoplatnosti územného rozhodnutia, resp. od zadania požiadavky objednávateľa na začatie spracovania RP, podľa toho, ktorá skutočnosť nastane skôr).
3.2.	Dodržanie dohodnutých termínov je závislé od riadneho a včasného spolupôsobenia objednávateľa dohodnutého v tejto zmluve. Po dobu meškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne.
3.3.	Predmet plnenia podľa čl. 2.2. tejto zmluvy je splnený riadnym vypracovaním a odovzdaním predmetu zmluvy objednávateľovi. Odovzdaním predmetu zmluvy sa rozumie osobné odovzdanie dokumentácie objednávateľovi v jeho sídle s potvrdením o prevzatí – protokol o odovzdaní a prevzatí PD. 	
3.4.	Zhotoviteľ sa zaväzuje predmet zmluvy špecifikovaný v čl. 2 tejto ZoD  riadne zhotovený a v dohodnutom čase objednávateľovi odovzdať. Zhotoviteľ je povinný po odovzdaní predmetu zmluvy zapracovať prípadné požiadavky z vyjadrení dotknutých orgánov v rámci územného/stavebného konania, čo je zahrnuté v cene diela.
3.5.	PD bude vypracovaná v slovenskom jazyku. Objednávateľ vyžaduje odovzdať grafickú i textovú časť: 
-	v písomnej (tlačenej) forme v 6-ich vyhotoveniach, výkaz výmer v dvoch vyhotoveniach a 	rozpočet v dvoch vyhotoveniach
-	v elektronickej forme na CD nosiči – grafickú časť (rozpočet a výkaz výmer s výpočtom 	množstiev) vo formáte XLS, textovú časť vo formáte DOC
-	v elektronickej forme na CD nosiči – grafickú časť, textovú časť a tabuľkovú časť v PDF
-	geodetické zameranie -  2x v tlačenej forme, 1x na CD
-    vypracovanie správy – výsledkov z hydrogeologického prieskumu, 1x na CD
      Čl.4	cena predmetu zmluvy
	
       4.1.	Cena za predmet zmluvy podľa čl. 2.2., t. j. celková cena diela  je stanovená dohodou zmluvných strán  v  zmysle  zákona   č. 18/1996   Z. z.  o  cenách  v   znení  neskorších predpisov je konečná a predstavuje sumu:
 	Celková zmluvná cena: ........... eur vrátane DPH, slovom ................................... eur.

4.1.1. Projekt pre územné rozhodnutie (DUR) vrátane (GZ) a (HP)	
Cena PD pre územné rozhodnutie		€	
Cena za geodetické zameranie (GZ)		€	
Hydro – geologický prieskum (HP)		€	
Cena spolu bez DPH		€	
DPH 20%		€	
4.1.1. Cena celkom s DPH		€	

4.1.2. Projektová dokumentácia - realizačný projekt (RP)	
Lokalitný program		€	
Vodná plocha		€	
Terénne úpravy		€	
Drobná exteriérová architektúra,  mobiliár		€	
Chodníky		€	
Zeleň – sadové úpravy		€	
Osvetlenie pobytových plôch		€	
Plán organizácie výstavby		€	
Návrh plánu užívania verejnej práce		€	
Náklady stavby (výkaz výmer a rozpočet)		€	
Cena RP spolu bez DPH		€	
DPH 20%		€	
4.1.2. Cena RP celkom s DPH		€	

4.1.3. Odborný autorský dohľad (OAD)	
Cena OAD bez DPH		€	
DPH 20%		€	
4.1.3. Cena OAD celkom s DPH		€	
	
CELKOVÁ CENA ZA DIELO	
Cena bez DPH		€	
DPH 20%		€	
Cena celkom s DPH		€	

4.2.	Zhotoviteľ je / nie je platcom DPH.
4.3.	Cena za služby je dokladovaná cenovou kalkuláciou, ktorá tvorí prílohu č. 1 k tejto ZoD.
Čl.5	platobné podmienky
	
5.1.	Podkladom pre úhradu ceny za zhotovenie diela podľa čl. 4.1 tejto zmluvy budú faktúry vystavené zhotoviteľom po splnení predmetu tejto ZoD.
5.2.	Faktúru bude možné vystaviť až po prekontrolovaní štruktúry a rozsahu odovzdanej  kompletnej  projektovej dokumentácie. Po odsúhlasení kompletnosti PD v zmysle bodu 3.5. bude zhotoviteľ vyzvaný objednávateľom k vystaveniu faktúry v zmysle bodu 5.3., najskôr však po 14 dňoch po odovzdaní jednotlivých častí predmetu zákazky, ak sa zmluvné strany nedohodnú inak.
5.3.     	Vystavenie faktúr:         	
5.3.1.	Termín: po odovzdaní projektu pre územné rozhodnutie a geodetického zamerania územia a správy z hydrogeologického prieskumu
(1× na CD nosiči a 2× tlač )
Suma: 100 % z ceny celkom s DPH podľa čl. 4.1.1.
5.3.2.	Termín: 14 dní po protokolárnom odovzdaní RP objednávateľovi
              (2× na CD nosiči a 6× tlač podľa bodu 3.5.)
 Suma: 100 % z ceny RP celkom s DPH podľa čl. 4.1.2.
5.3.3.	Termín: po nadobudnutí právoplatnosti kolaudačného rozhodnutia  	 
	Suma: 100 % z ceny OAD celkom (s DPH) podľa čl. 4.1.3., pri splnení bodov Čl. 8 zmluvy o dielo.    
5.4.	Faktúra musí obsahovať všetky náležitosti podľa Zákona o účtovníctve 431/2002 Z. z. v znení neskorších predpisov a bude obsahovať minimálne tieto náležitosti:
a)	identifikačné údaje zhotoviteľa:
-	meno a adresa sídla (totožné s údajom na zmluve o dielo)
-	IČO
-	DIČ
-	bankové spojenie
b)	identifikačné údaje objednávateľa(mesta Trnava):
-	meno a adresa sídla
-	IČO
-	DIČ
c)	poradové číslo faktúry
d)	dátum, kedy bola služba (ukončené)
e)	dátum vyhotovenia faktúry
f)	dátum splatnosti faktúry
g)	centrálne číslo zmluvy 
h)	rozsah a druh dodanej služby alebo práce, názov diela (stavby) podľa objednávky alebo zmluvy na ktorých boli služby alebo práce vykonávané
i)	peňažná suma alebo udaj o cene za mernú jednotku, vyjadrenie množstva a celková suma za fakturované služby a práce 
j)	položkovitý rozpis fakturovanej služby alebo práce, podpísaný zodpovedným zamestnancom odberateľa:
-	služba – protokol o odovzdaní a prevzatí
k)	meno osoby, ktorá faktúru vystavila za dodávateľa
l)	pečiatka a podpis oprávnenej osoby 
5.5.	V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová  lehota splatnosti začne plynúť dňom doručenia opravenej faktúry objednávateľovi.	
5.6.	Splatnosť faktúr je 14 dní od doručenia faktúry objednávateľovi.
čl.6	Zodpovednosť za vady, záruka
	
6.1.  	Zhotoviteľ zodpovedá za to, že predmet tejto ZoD je zhotovený podľa tejto zmluvy a že po dobu stanovenú v bode 6.3. bude mať vlastnosti dojednané v tejto zmluve a bude spôsobilý na dojednaný účel. V rámci tejto zodpovednosti zhotoviteľ zodpovedá výslovne aj za to, že PD je zhotovená tak, že na jej základe je možné realizovať predmetnú stavbu pri dodržaní rozpočtu, ktorý je súčasťou PD. Za vadu PD sa považuje každá zmena výkazu výmer zrealizovaná po odovzdaní a prevzatí PD a uhradení príslušnej časti ceny diela podľa článku 5 tejto zmluvy, ktorá má za následok navýšenie rozpočtu. Táto zodpovednosť je dohodnutá ako objektívna zodpovednosť zhotoviteľa.
6.2.	Zhotoviteľ zodpovedá za vady, ktoré má projektová dokumentácia v čase jej odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem, pričom platí objektívna zodpovednosť zhotoviteľa dohodnutá v bode 6.1., pri ktorej sa nebude skúmať miera zavinenia zhotoviteľa (ak sa prejavia počas realizácie stavby podľa tejto projektovej dokumentácie a ovplyvnia ju na kvalite alebo zvýšení realizačných nákladov, čo spôsobí napr. nesúlad výkresovej dokumentácie a výkazu výmer, neúplnosť projektovej dokumentácie – vynechanie projektovej práce alebo materiálu v rozpočte, resp. vo výkaze výmer. Tento záväzok prechádza aj na prípadného právneho nástupcu zhotoviteľa.
6.3.	Záručná doba za projektovú dokumentáciu je päť rokov a začína plynúť odo dňa odovzdania projektovej dokumentácie objednávateľovi.
6.4.	Zhotoviteľ vypracuje PD vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti požadované v predmete PD v zmysle zákona 138/1992 Z. z. v znení neskorších zmien a doplnkov a je povinný na vyžiadanie objednávateľa toto oprávnenie predložiť k nahliadnutiu, v prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia podľa prílohy č.2  tejto zmluvy budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov.

6.5.	Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne objednávateľa upozornil a objednávateľ trval na ich použití.  Objektívnej zodpovednosti dohodnutej v bode 6.1. sa zhotoviteľ môže zbaviť, ak preukáže, že v zmysle predchádzajúcej vety nezodpovedá za vady diela.
6.6.	Prípadnú reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).
6.7.	Zhotoviteľ sa zaväzuje začať s odstraňovaním vád diela ihneď, najneskôr však do 7 dní  od           prijatia písomnej reklamácie a vady odstrániť v čo najkratšom čase, ktorého dĺžku dohodnú           zmluvné strany písomne.
	Pre prípad, ak zhotoviteľ nezačne v termíne dohodnutom v predchádzajúcej vete s odstraňovaním vád a/alebo ak zhotoviteľ neukončí odstraňovanie vád v čase dohodnutom zmluvnými stranami podľa predchádzajúcej vety, dohodli sa zmluvné strany na neuhradení 10% z ceny RP celkom (s DPH) podľa čl. 4.1.2.
6.8.	Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.
čl.7	zmluvné pokuty a náhrada škody
	
7.1.	V prípade, že zhotoviteľ nedodá predmet zmluvy v zmysle bodu 3.5. v dohodnutom termíne, objednávateľ má právo na zmluvnú pokutu vo výške 50 eur  bez DPH za každý deň omeškania alebo jeho príslušnej časti až do jeho prevzatia objednávateľom. 
7.2.	V prípade omeškania objednávateľa s úhradou faktúry má zhotoviteľ právo na pokutu z omeškania vo výške 0,5% z dlžnej sumy bez DPH za každý deň omeškania úhrady. 
7.3	Ak sa zhotoviteľ dostane do omeškania s odstránením vád diela podľa bodu 6.7., je objednávateľ oprávnený uplatniť voči zhotoviteľovi zmluvnú pokutu vo výške 50 eur bez DPH za každý deň omeškania.
7.4	Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku ZoD budú uplatnené vystavením samostatných faktúr stranou oprávnenou so splatnosťou 14 dní od ich vystavenia alebo odúčtovaním všetkých zmluvných pokút, ktoré obom zmluvným stranám vzniknú prípadným nedodržaním zmluvných podmienok tejto ZoD.
čl.8	Výkon odborného autorského dohľadu /OAD/
	
8.1.	Plnenie výkonu odborného autorského dohľadu podľa tejto zmluvy je počas realizácie  stavby   podľa vypracovanej PD, ktorý je  predmetom tejto zmluvy  do nadobudnutia právoplatnosti kolaudačného rozhodnutia.
            Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov objednávateľa, STN EN, všeobecných záväzných predpisov a v termíne realizácie stavby alebo jej časti.
8.2.	Zmluvné strany sa dohodli, že výkon odborného autorského dohľadu bude podľa prílohy č.5 aktuálneho sadzobníka UNIKA, minimálne však v tomto rozsahu:
-	 účasť na odovzdaní staveniska zhotoviteľovi stavby,
-	dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,
-	sledovanie postupu výstavby z technického hľadiska a z hľadiska časového plánu výstavby,
-	posudzovanie návrhov zhotoviteľa stavby na zmeny a odchýlky oproti PD z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
-	vyjadrenia k požiadavkám o väčšie množstvo výrobkov a výkonov oproti prerokovanej dokumentácii,
-	účasť na každom kontrolnom dni počas realizácie stavby, prípadne aj mimoriadne podľa výzvy objednávateľa a zhotoviteľa stavby,
-	účasť na odovzdaní a prevzatí stavby alebo jej časti,
-	účasť na kolaudačnom konaní.

8.3.	Súčasťou OAD je tiež povinnosť zhotoviteľa spolupracovať pri vypracovaní kontrolného 
            a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona  
           č. 254/1998 Z. z. v znení neskorších predpisov.
8.4.	V rámci OAD musí byť investor – objednávateľ  informovaný o zisteniach o nedodržaní PD, právnych predpisov a technických noriem. 
8.5.	Predmet plnenia OAD sa považuje za splnený potvrdením technického dozora investora (objednávateľa) alebo iného povereného pracovníka objednávateľa o výkone odborného autorského dohľadu nad realizáciou stavby.
8.6.	Po nedodržaní rozsahu predmetu OAD v zmysle tejto zmluvy zhotoviteľom, si objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami objednávateľa.
8.7.	Objednávateľ upozorňuje, že prípadné vady a chyby v projektovej dokumentácii je zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou objednávateľa a zhotoviteľa alikvotne zníži, v závislosti od množstva a závažnosti vád projektovej dokumentácie. 
čl.9	VZÁJOMNÉ Spolupôsobenie ZMLUVNÝCH STRÁN
	
9.1.	Východiskové podklady objednávateľa pre zhotoviteľa projektu:
-     výzva na predkladanie ponúk zo dňa 9.11.2016 a jej prílohy,
9.2.	Objednávateľ poskytne najneskôr do 5-ich pracovných dní od nadobudnutia účinnosti ZoD zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené obstarávateľom len za účelom spracovania predmetu obstarávania, t.j. nie je možné tieto použiť na iné účely. V opačnom prípade si objednávateľ vyhradzuje právo uplatniť nárok na náhradu škody spôsobenej zhotoviteľom. Výrez z technickej mapy bude zhotoviteľovi slúžiť len informatívne, nie je možné vypracovávať projektovú dokumentáciu len na základe tohto podkladu. Vstupné údaje poskytnuté objednávateľom je zhotoviteľ povinný na vlastné náklady a zodpovednosť verifikovať.
9.3. 	Na požiadanie objednávateľ poskytne zhotoviteľovi do 5 dní od vyžiadania údaje o umiestnení možného zariadenia staveniska, určenie vzdialenosti odvozu vybúraných hmôt a zemín a určenie spôsobu úhrady za ich uloženie na skládku.
9.4.	V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne v rámci svojich kompetencií zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa čl. 3 tejto zmluvy.
9.5.	Zhotoviteľ bude informovať objednávateľa o stave rozpracovanosti PD na pravidelných kontrolných poradách v súlade s § 12 ods.1 písm. a) bod 2 Zákona č.254/1998, ktoré bude zhotoviteľ organizovať podľa potreby - minimálne v úvode, 1× v priebehu prác a 1× v závere prác a zároveň  najmenej raz za 14 dní. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr do 3 pracovných dní. Tieto záznamy budú súčasťou dokladovej časti projektovej dokumentácie. Pozvanie na kontrolnú poradu organizuje zhotoviteľ.	

čl.10	odstúpenie od zmluvy
	
10.1.	Objednávateľ je oprávnený odstúpiť od tejto ZoD v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:
	a)	bude meškať s termínom plnenia dohodnutým v čl. 3 tejto ZoD  viac ako 15 dní,
	b) 	ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený a ktoré napriek upozorneniu neodstránil v primeranej lehote poskytnutej k tomuto účelu,
	c) 	v rozpore s ustanoveniami tejto zmluvy prestal vykonávať práce na zhotovení diela, alebo inak prejavuje svoj úmysel nepokračovať v plnení zmluvy,
	d) 	bez predchádzajúceho súhlasu objednávateľa prevedie všetky alebo niektoré práva a záväzky vyplývajúce z tejto zmluvy na tretie osoby,
	e) 	nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 2.8. tejto ZoD.
10.2.	V prípade zastavenia prác na viac ako 2 týždne na predmete zmluvy alebo odstúpenia od zmluvy zo strany objednávateľa počas zhotovenia projektu bez zavinených príčin zo strany zhotoviteľa, uhradí objednávateľ projektové práce podľa preukázateľného stupňa rozpracovanosti, ak sa zmluvné strany nedohodnú inak.
10.3.	Zhotoviteľ je oprávnený od zmluvy odstúpiť v prípade, že objednávateľ odmietne poskytnúť potrebné spolupôsobenie a plnenie podmienok dohodnutých podľa tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve. Tieto okolnosti je zhotoviteľ povinný preukázať – podrobne dokladovať a špecifikovať.
Čl.11	 OSTATNÉ USTANOVENIA
	
11.1.	Zmluvné strany sa dohodli, že pristúpia na zmenu záväzku vo forme písomného dodatku k tejto ZoD v prípadoch, kedy sa po uzavretí zmluvy zmenia zásadné východiskové podklady, rozhodujúce pre uzavretie tejto zmluvy, alebo vzniknú nové požiadavky objednávateľa.
11.2.    Zhotoviteľ je povinný strpieť výkon kontroly/auditu súvisiaceho s dodávaným tovarom, stavebnými prácami a službami kedykoľvek počas platnosti a účinnosti Dotačnej zmluvy (Subsidy contract) resp. Partnerskej dohody (Partnership agreement) v rámci projektu LUMAT, CE89, Operačný program Stredná Európa 2014-2020, a to oprávnenými osobami a poskytnúť im všetku potrebnú súčinnosť. Oprávnené osoby sú najmä:
a) Úrad vlády Slovenskej republiky SR a ním poverené osoby,
b) Najvyšší kontrolný úrad SR, Úrad vládneho auditu , Certifikačný orgán a nimi poverené osoby,
c) Orgán auditu, jeho spolupracujúce orgány a nimi poverené osoby,
d) Splnomocnení zástupcovia Európskej Komisie a Európskeho dvora audítorov,
e) Osoby prizvané orgánmi uvedenými v písm. a) až d) v súlade s príslušnými právnymi predpismi SR a ES.
Čl.12  PRECHOD VLASTNÍCKEHO PRÁVA
	
12.1.	Zhotoviteľ a objednávateľ sa dohodli, že vlastnícke právo k predmetu ZoD sa dňom prevzatia diela ako celku stáva vlastníctvom objednávateľa, pričom nie sú dotknuté práva zhotoviteľa v zmysle autorského zákona.

Čl.13   záverečné ustanovenia
	
13.1.	Táto zmluva nadobúda platnosť dňom podpísania zmluvnými stranami a týmto dňom sú zmluvné strany viazané prejavmi vôle. 
Táto zmluva nadobúda účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.
13.2.	Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán.
13.3.	Pre platnosť dodatkov k tejto zmluve sa vyžaduje dohoda o celom texte.
13.4.	Neoddeliteľnou súčasťou tejto zmluvy sú prílohy – 
Príloha 1) 	Cenová kalkulácia
Príloha 2)	Záväzný zoznam spracovateľov jednotlivých stavebných objektov, oprávnených v zmysle Zákona č.138/1992 Z. z. v znení neskorších predpisov a doplnení zákonom NR SR č. 236/2000 Z. z. projektovú činnosť vykonávať s uvedenými registračnými číslami oprávnení SKSI.
Príloha 3)	Výzva na predkladane ponúk zo dňa 9.11.2016 vrátane príloh

13.5.	Zmluvné strany vyhlasujú, že si zmluvu prečítali, porozumeli jej textu a na znak súhlasu s jej obsahom vlastnoručne podpísali.
13.6.	Táto zmluva je vyhotovená v piatich rovnopisoch, z ktorých po podpísaní objednávateľ obdrží štyri vyhotovenia a zhotoviteľ jedno vyhotovenie.  
13.7.	Zmluva bola zverejnená dňa ..............

V Trnave, dňa	..........			                          V .............., dňa  ...........

Za objednávateľa:					  Za zhotoviteľa:    

...................................................			 .................................................
     JUDr. Peter Bročka, LL.M. 			                    
       primátor mesta Trnava